
Gramatika serio “La Verbo en P.A.G.”. 

N.ro 41 ( La Plena Analiza Gramatiko de VVaringhien kaj Kalocsay). 

Oni ne havas nomon por la menciitaj tre kunecaj kombinaĵoj de verbo kun 
substantiva aŭ adjektiva komplemento, sed ili kune formas la 
Predikaton, en Esperanto la agan parton de propozicio (sentence). 

Ĉartiaj komplementoj determinas, krom la Verbon, ankaŭ AŬ la 
Subjekton AŬ la Objekton de la Predikato (kaj NE la Adjektojn kiel 
P.A.G. erare asertas), oni nomas la komplementan parton de la 
kombinaĵo AŬ la Subjekta Predikativo AŬ la Objekta Predikativo. 

Ambaŭ estas en la Nominativo, ĉar nek Objekto nek Prepozitivo. Por 
pli facile rekoni la predikativojn, oni ĉiam povas meti "esti" (aŭ 
"estante") antaŭ la Predikativon, eĉ se ĉi lasta estas participo: "Mi 
jam estis (esti) manĝinta" 

Marcel Leereveld. 


★★★★★★★★★★★★★★★★★★★★★★★★★★★★★★★★★★★★★★★★★★★ 

Malfacila gramatiko. 

Min tre interesas legi viajn elsendaĵojn. Mi strebas kompreni la artikolojn pri 
gramatiko. Kelkfoje mi kredas ke mi komprenas la punktojn kaj tiam mi povas uzi tiujn ideojn 
en mia propra skribo. Mi estis studanta tekston en Jesaja 5:20 kaj mi ne komprenas kial la 
akuzitivo estas necesa en tiu frazo. Jen la frazo," Ve al tiuj, kiuj la malbonon nomas bono 
kaj la bonon malbono, kiuj mallumon faras lumo kaj la lumon mallumo." 



Mi esperas ke iu povas klarigi al mi kial la akuzitivo estas uzita tiel. 


Dankon. 

★★★★★ 


Sendita de via samideano Vere Wllliams. 



KLARIGOJ AL VERE. 

le. Kial estas malfacile kompreneble, ke en ĉiu el la kvar frazoj unu parto estas 
akuzativo kaj alia parto nominativo? Kial ne ambaŭ partoj estas akuzativo aŭ 
nominativo? Respondo: Ĉar en ĉiu frazo uzatas nebezonata predikativo. 

2e. Kion la frazoj signifas en simplaj senpredikativaj vortoj? Jen: Ve al tiuj kiuj diras ke la 
malbono vere estas bono kaj ke la bono vere estas malbono kaj ke la mallumo vere 
estas lumo kaj ke la lumo vere estas mallumo. Aŭ eĉ pli simple (sed tiam la biblio fariĝus 
tre maldika): Ve al la mensoguloj. 

3e. Se oni donas nomon al ĵusnaskito, oni nomas la ĵusnaskiton. Nomi estas transitiva verbo 
kaj havas Gramatikan Objekton kiu ja ricevas la akuzativon. En la frazoj oni donas nomon al 
malbono kaj al bono kaj al mallumo kaj al lumo. Oni do nomas la malbonon kaj la bonon kaj la 
mallumon kaj la lumon, ĉiuj en la akuzativo ĉar estante Objektoj de "nomi" kaj de "fari". Kaj 
kiel oni nomas kaj faras la aferojn? Per la jenaj vortoj: Oni (= kiuj) unue nomas la malbonon 
esti bono, (= ricevi la nomon "bono"), due oni nomas la bonon esti malbono, trie oni faras la 
mallumon esti lumo, kaj kvare oni faras la lumon esti mallumo. Notu ke post "esti" oni uzas la 
nominativon: "Ŝi estas instruistino". 

4e. Cetere en antaŭa A. E. mi publikigis specialan artikolon pri la Predikativoj, kiu artikolo pli 
klarigas la esencon de predikativoj. 

Amike, 


Marcel Leereveld. 


Ve al tiuj 


★★★★★★★★★★★★★★★★★★★★★★★★★★★★★★★★★★★★★★★★★★★ 


Plena Ilustrita Vortaro de Esperanto 

( La unua paĝo de AE havas utilajn ligojn por Esperantistoj) Plena llustrita Vortaro 

predikativ/o Vorto havanta la sintaksan funkcion, kiu esprimas kvaliton, kiun oni atribuas 
pere de verbo al subjekto aŭ al objekta komplemento; en la frazoj «la tago estas bela» «mi iĝis 
kapitano», «vi ŝajnas malgaja» la vortoj «bela», «kapitano», «malgaja» estas la predikativoj de 
la subjektoj «tago», «mi», «vi»; en la frazoj «ne nomu min reĝido» «oni ne povas supozi 
neekzistantaj tiujn faktojn», la vortoj «reĝido», «neekzistantaj» estas la predikativoj de la 
objektaj komplementoj «min», «faktojn». <®= predikato . —► epiteto . RogerSpringer 

Profesoro Ronald Gates 

Pri la demando de Marcel por artikolo pri Ron Gates. 

En la venonta numero de ESK aperos artikolo tia. 

Terry Manley 

★★★★★★★★★★★★★★★★★★★★★★★★★★★★★★★★★★★★★★★★★★★ 

La Manlia Esperanto-Klubo gj v- 

Anoj kunvenas la unuan kaj trian sabatojn je la lOatm. 

Bavarian Beer Cafe, Manly Wharf. Unu taso da klubpagita 
kafo atendos vin. 



*3 


La 18a de aŭgusto estas la tria sabato. Vizitantoj bonvenaj. 

Roger Springe 

r 

★★★★★★★★★★★★★★★★★★★★★★★★★★★★★★★★★★★★★★★★★★★ 

Torquay 

Dimanĉon la 21an de 

Esperanto-Ekskurso 


ĵ oktobro. Venu! ViduAE384on. Amike MarumiSmith 



★★★★★★★★★★★★★★★★★★★★★★★★★★★★★★★★★★★★★★★★★★★ 



11 Sabaton, ni esperas lerni pri la Tri Landa Kongreso en Bekasi, la Lingvo Festo en Toovvoomba 
kaj la ESPERANTO TAGO- KUNVENO ĉe la Mt Coot- Tha Botanika Ĝardeno. Ankaŭ ni 
diskutos pri la venonta ZAMENHOF FESTO. 

Peter Danzer 


★★★★★★★★★★★★★★★★★★★★★★★★★★★★★★★★★★★★★★★★★★★ 


(Gazetaraj Komunikoj de UEA) REZOLUOIO DE LA 1 03-A 

UNIVERSALA KONGRESO DE ESPERANTO 

La 103-a Universala Kongreso de Esperanto, kunvenante en Lisbono de la 28-a de julio 
ĝis la 4-a de aŭgŭsto 2018, kun 1567 partoprenantoj el 73 landoj, konfirmas la grandan 
aktualecon de la kongresa temo "Kulturo, lingvoj, tutmondiĝo: kien nun?", kiu estis traktata 
tra la semajno en kvar diversaj sesioj kun abunda partopreno; 


3a el 7 paĝoj AŬSTRALIAJ ESPERANTISTOJ Esperanto AE 387 





































4a el 7 paĝoj AŬSTRALIAJ ESPERANTISTOJ Esperanto AE 387 

notas la koincidon de ĉi tiuj diskutoj kun la 100-a datreveno de la fino de la Unua 
Mondmilito, kiu markis turnopunkton en la tutmondiĝa procezo; 

substrekas ke la radikoj de la nuna kultura kaj lingva diskriminacio kaj soci-ekonomia 
sufero, spertataj de granda parto de la homaro, troviĝas en la longa historio de koloniado 
eŭropa kaj de aliaj landoj pasinta kaj nuntempa, kaj ke solvoj postulas la malkonstruadon de 
koloniecaj mondrigardoj kaj potencdividoj; 

atentigas, ke la neŭtrale homa lingvo Esperanto estas potenca rimedo por mensa 
malkoloniado, ebliganta reciprokan interkonatiĝon kaj kompreniĝon ekster la kutimaj kadroj 
de privilegio kaj ekskludado; 

pledas por urĝa atento al la defiaj problemoj de lingva, kultura kaj alispeca 
diskriminacio, sufero kaj mortigo, kunligitaj kun la detruado de la naturo kaj aliaj perfortaj 
tendencoj de la tutmondiĝo; 

deklaras la pretecon de la parolantoj de Esperanto kunlabori en agadoj por helpi kaj 
protekti homojn kaj popolojn kontraŭ tia perfortado kaj kontribui al la procedo de mensa 
malkoloniado en ĉiuj landoj de la mondo, 

kaj alvokas la aktivulojn por Esperanto al praktika solidareca agado kun la suferantoj 
inkluzive de migrantoj kaj rifuĝantoj laŭ la plej noblaj tradicioj de nia movado. 

Sendita al AE per Katja Steele 

★★★★★★★★★★★★★★★★★★★★★★★★★★★★★★★★★★★★★★★★★★★ 

Murdoj en mia ĝardeno. 

Ml MURDIS MISPLANTOJN, FIHERBOJN . 

La ĵusajn semajnojn mi murdis, aŭ penis murdi, centojn da misherboj. Precipe la 
fiajn, kvankam manĝeblajn, vagtradeskantiojn, antaŭe en la angla nomitaj "vagantaj judoj", 
kiel la "holanda kuraĝo" kaj la "francaj leteroj", kaj la "germana morbilo", sed nun nomataj en 
la angla "vagantaj tradoj", wandering trads, pro la latina "Tradescantia". Estas ege malfacila, 
ekstermi ilin, ĉar ĉiu planto, ĉe murdoprovo, rompiĝas en dekon da apartaj plantetoj. Kaj post 
la murdopeno ili pluvivas almenaŭ unu jaron ekster la grundo, t. e. ili bezonas jaron por morti. 
Sed mia mortigo estas murdo, ĉar ili estas vivantaĵoj kaj havas senton. Ili sentas ke oni murdas 
ilin, kaj pro la sento decidas tuj rompiĝi. Ili sentas ankaŭ la temperaturon kaj la sunradiojn, kaj 
ili flaras en la grundo kie troviĝas akvo. Aliaj plantoj eĉ sentas aŭ vidas, per la alteco de la 
suno, kiu estas la sezono. Do ĉar ili estas vivantaj, kaj ĉar ili sentas, mi kiel vegetarano ne 
manĝu ilin, nek aliajn legomojn. Mi manĝu nur la mortintajn plantojn, kiel faras la vermoj, aŭ 
mi manĝu erigitan rokon kun iom da salo, kaj trinku puran akvon. 

M. L,. 

ONI ANKORAŬ NE AKCEPTIS MIAN PROPONON, ke la registaro ŝanĝu la tutvivan 
geedziĝon al kvinjara geedziĝo por ĉiuj, plilongigebla ĉiufoje per kvin pliaj jaroj. La celo estas, 
malpliigi la murdojn ŝanĝante la kulturon. En la nuna kulturo oni akceptas ke la geedziĝo estas 
por la tuta vivo, kaj kiam post kvin jaroj unu el la geedzoj volas ŝanĝi partneron, la alia pensas, 
pro la kulturo, ke li aŭ ŝi rajtas murdi la alian, aŭ la gefilojn, aŭ la amanton de la alia, aŭ la 
tuton. En mia kvinjara sistemo, se post kvin jaroj unu deziras ŝanĝi, ne ekzistas tialo por la alia 
por malakcepti tion, kaj por murdi. Kaj se kelkaj geedzoj volas kunresti pli ol kvin jarojn, nu, ili 

povas decidi plilongigi la gedziĝon, eĉ ĝis eterno. Sed la nova kulturo de aŭtomata rompo 
forprenos la tialon por puni la rompanton aŭ rompantinon, kaj do la tialon por murdi. La 
murdo grandparte ja okazas pro tio ke oni kulture kaj morale kaj leĝe akceptas la devigon resti 
kune ĝis la morto, eĉ se ĉeestas la leĝa eblo oficiale malkuniĝi. La psiĥologia diferenco estas ja, 
ke nun oni devas, ofte ĉagrene, fari multan laboron por malkuniĝi, dum en mia propono oni 
devas agi, fari ion, por plu geedzi. Marcel Leereveld. 

ĈU LA VERBA PASIVA VOĈO, cetere neekzistanta en la Zamenhofa Esperanto, 

ESTAS NECESA? 

Ege klera, en ĉi tiu kazo eĉ sufiĉe klera, membro de la melburna Esperanto-klubo asertis al 
mi, ke en Esperanto ni ne bezonas havi la etnolingvan verban Pasivan Voĉon, kiel en "La 
protestloko ŝanĝatis de la polico". Kaj li pravis, ĉar oni povas esprimi la samon en alia maniero, 
en la Aktiva Voĉo. Nur en Esperanto. 

Do kial li pravas? Kion esprimas la Pasiva Voĉo? Gi esprimas, ke oni rigardu al okazaĵo, al 
Aktiva frazo (= propozicio), el de la fino returne al la komenco, aŭ preskaŭ la komenco. Se en 
la Aktiva "La viro batis la hundon" oni unue rigardas, kaj mencias en lingvo, la aganton, la 
viron, kaj post tio la agon (batis) kaj post tio la suferanton, la hundon, en la Pasivo oni unue 
mencias la hundon kaj post tio la agon kaj post tio la viron: "La hundo batatis de la viro". En 
lingvo oni ja ne povas diri la tuton samtempe, sed nur la partojn en sisekvo. En la Pasiva Voĉo 
ni esprimas ekzakte la saman okazaĵon, la saman bildon, sed ni unue rigardas, kaj mencias, la 
suferanton, la hundon. Post tio ni mencias la agon kiun ĝi suferas, "batis". Kaj post tio 
eventuale la originan aganton, la viron. La okazaĵo restas ekzakte la sama, sed ni nur ŝanĝis la 
vicordon de la elementoj. Ni do diras " La hundon" kaj post tio la agon "batis" kaj fine la 
aganton "la viro". Nur por montri ke ni vidas la saman okazaĵon en kontraŭa vicordo, ni 
iomete ŝanĝas la finaĵojn de la partoj, jene le. La hundo, nun la unua parto de la sama frazo, 
perdas sian akuzativan finaĵon -n, do fariĝas "La hundo". Al la verbo, "batis", ni donas pasivan 
sufikson, do "batatis", kaj "La viro" ricevas la prepozicion "de", do "de la viro". Sed la okazaĵo 
restas ekzakte la sama. Nu, en Esperanto, sed ne en multaj etnaj lingvoj, ni rajtas meti la 
frazpartojn en iun ajn vicordon. Se do ni volas esprimi "La viro batis la hundon", ni simple diras 
"La hundon batis la viro". Tio plu restas la Aktiva Voĉo, sed la atento okazas laŭ la vicordo de 
la Pasiva Voĉo. Do ni ne bezonas la Pasivan Voĉon, sed simple ŝanĝu la vicordon de la Aktiva 
Voĉo, kion la etnaj lingvoj kutime ne povas fari. Jen do la solvo, kaj la tialo por nia melburna 
amiko esti prava. 

Ŝajne, sed nur ŝajne, tio solvas la participan problemon, ĉar ni ne plu bezonas lerni kaj uzi 
la verban Pasivan Voĉon, kiu en etnaj lingvoj uzas verbajn participojn, sed en Esperanto la 
sufikson "-ati". Sed KAJ nia klera melburnano KAJ mi samopinias ke, bedaŭrinde, estas 
konsilinda tamen lerni kaj uzi la verban Pasivan Voĉon en Esperanto, pro la jenaj tialoj. 

le. Por ne malriĉigi nian lingvon ni tamen devus pluuzi la adjektivan kaj substantivan kaj 
adverban sufikson "-at-"por ilia Pasiva signifo, apud la Pasivaj "-it-" kaj "-ot-". 

2e. Senescepte ĉiuj nuntempaj Esperantistoj trovus ege malfacila ne plu uzi la tradician 
Pasivan Voĉon en Esperanto. Gi fariĝis parto de nia pensado, eĉ dum ni trovas ĝin malfacile 
lernebla kaj dum ĝi uzatis, ĝis antaŭ dek jaroj, en malĝusta formo. 

3e. Gi en Esperanto, per nur unu vorto, "batatis", estas multe pli logika ol tiuj de pluraj 
etnaj lingvoj uzantaj ofte du verbojn por unu ago. 

4e. La genia Mediala Voĉo, farita per la sufikso "-iĝi", estas tre malfacile komprenebla pro 
la manko de speciala sufikso en etnaj lingvoj. La uzantoj de ĉi lastaj lingvoj kutime ne konscias 
pri ĝi, aŭ ne scias ĝian ekziston. Konsekvence la Esperantaj lernolibroj ne aŭ neĝuste klarigas 
ĝin. Pro siaj etnaj lingvoj la aŭtoroj eĉ ne mencias ĝin kaj simple diras ke -iĝi = ekesti, kio ne 
veras. Ĉar la Mediala Voĉo estas parte Pasiva Voĉo, la kono ante ĉi lastan helpas la lernantojn 
pli rapide kaj pli ĝuste kompreni la Medialan Voĉon. 

5e. En plej multaj lingvoj la vicordo de la partoj de frazo samas al tiu en nia observado. Ni 
donis nomojn al tiuj partoj depende de ilia sisekvo: Subjekto, poste Verbo, poste Objekto, kaj 
fine Adjektoj, kaj ni ofte, speciale en Esperanto, donas finaĵojn al la partoj pro ilia pozicio (kaj 
funkcio) en la frazo. Ni kutimas vidi kaj uzi tiujn finaĵojn en sia normala vicordo, nome le. 
manko de prepozicio kaj de akuzativo por la Subjekto, 2e. verba finaĵo por la Verbo, 3e. 
akuzativo por la Objekto, kaj fine prepozitivoj aŭ adverboj por la Adjektoj. Ĉe la alternativo 
por la Pasiva Voĉo tiu kutima vicordo estus rompita, kaj ŝokus nin kaj la parolanton. En tiu 
alternativo la vicordo estas le. Akuzativo, 2e. Verbo, 3e. Nominativo, kaj 4e. la Adjektoj, kiel 
en "La hundon batis la viro hieraŭ en la parko". Tiu vicordo estas tute nenormala por la 
maniero de nia pensado. Ni povus nur ege malfacile adapti tian nenormalan lingvovicordon al 
nia pensvicordo. Tio do malfaciligus Esperanton, kaj farus ĝin malpli simpla. Tio estus 
malfacile konsilebla. 

Do bedaŭrinde forgesindas la alternativo por la Pasiva Voĉo, pro la funkcimaniero de nia 
menso. . 

Marcel Leereveld. 

★★★★★★★★★★★★★★★★★★★★★★★★★★★★★★★★★★★★★★★★★★★ 

“Malgrava historieto pri mia vivo” Bob Felby 

/V 

Capitro 16 Logas en Aŭstralio Kaj mi eklaboras en Adelajdo 

Mi restis en Danujo nur 13 jarojn. Tiam mi renkontis novzelandan doktoron en 
la instituto H.C. 0rsted en Kopenhago. Li rakontis al mi, ke li laboras en la universitato 
de Adelajdo, kaj ke Adelajdo estas bonega urbo, simila al Kopenhago. Iom post iom mi decidis 
iri al Adelajdo por daŭrigi mian vivon tie ! Mi do elmigris al Aŭstralio, sed ne tuj. Unue mi devis 
iri al la aŭstralia Ambasadorejo, kie mi parolis kun diversaj aŭstralianoj. Tie estis ankaŭ aŭstralia 
kuracisto, kiu ekzamenis min. Li elprenis ion el tirkesto kaj forgesis fermi la tirkeston. Kiam li 
ekstaris, li akcidente, devas esti akcidente, batis sian genuon al la tirkesto, kaj laŭte ekkriis. Bona, 
eĉ bonega reklamo por kuracisto, ĉu ne ? 

Ne nur mi, sed mia tuta familio volis elmigri kaj vidi la kanguruojn kaj koalojn. Sed unue 
necesis ke ni iru al nia propra kuracisto por esti vakcinitaj kontraŭ neniu scias kio. Tiam ni devis 
iri al vojaĝoficejo por aĉeti biletojn. Unue ni decidis ŝipiri al Aŭstralio, sed ĉar tio daŭrus tro 
longe, ni decidis flugi. Mi pensas, ke ni restis ankoraŭ unu jaron en Danlando, antaŭ ol ni fine 

forflugis. Kaj tamen ni ne forflugis. Unue ni iris vagonare el Kopenhago al Hoek van Holland, 
kaj de tie ni ŝipiris al Harvvich, kaj de tie per vagonaro al Liverpool Street Station. Jam konata 
vojo, ĉu ne ? 


Ni restis en Anglujo unu aŭ du semajnojn adiaŭante ĉiujn parencojn kaj geamikojn. Tamen 
subite venis la tago, kiam ni devis adiaŭi ilin serioze. Ni iris frumatene vagonare al Londono, 
belega Londono. Tie ni renkontis amikinon de Audrey, ŝi akompanis nin aŭtobuse al la 
flughaveno Heathrow. De tie ni flugis al Singapuro, kie ni restis multajn longajn horojn. Tamen 
subite ni povis daŭrigi la vojaĝon al Perto. En Perto ni aŭdis ke manĝaĵlaboristoj strikas en 
Melbumo, kaj tial estas ph bone resti en Perto unu nokton. Ni ĉiuj, t.e. la pasaĝeroj kaj laboristaro 

/V 

ricevis senpagan manĝaĵon kaj ĉambron en iu hotelo multekosta. Ciuj hoteloj multekostas, ĉu ne? 

La postan matenon post la matenmanĝado oni enmetis nin ĉiujn en aŭtobuson kaj 
rondveturigis nin en Perto. Tio estis tre interesa. Ni vidis homojn somere vestitaj, sed estis ja 
aprilo, kaj eble dum aprilo someras en Perto. 

Fine la flugmaŝino pretis, kaj ni eniris ĝin. Ni flugis de Perto al Melbumo, ĉar tiam 
Adelajdo ankoraŭ ne havis flughavenon intemacian. Estis mallume, sed varme, en Melbumo. 
Niaj du knaboj kuŝiĝis sur la plankon ĉe la pordo kaj ekdormis. Estis tre malfacile por aliaj homoj 
eliri el la flughaveno, ĉar la knaboj havis longajn kmrojn. Mi vekis ilin kaj komencis montri al 
ili la belegan flughavenon. Daŭrigota BobFelby 

★★★★★★★★★★★★★★★★★★★★★★★★★★★★★★★★★★★★★★★★★★★ 

++++++++++++++++++++++++++++++++++++++++++++++++++++++ 
Reklamu viajn klubkunvenojn ĉi tie. Sendu la informon al rspring@tpg.com.au 

Ne raportitaj kunvenoj rapide velkos el historio kaj memoro 

★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★★ 




Mia 

ĝardeno 
inter la 
strato 
kaj la 
domo 

Roger 

Springer 

